Komission asetus (ETY) N:o 354/90, annettu 9 päivänä helmikuuta 1990, asetuksen (ETY) N:o 3665/87 muuttamisesta vaihtelevaan vientitukeen oikeutettujen maataloustuotteiden saapumisesta määräpaikkaan kolmannessa maassa esitettävien todisteiden osalta



Virallinen lehti nro L 038 , 10/02/1990 s. 0034 - 0035

Suomenk. erityispainos Alue 3 Nide 32 s. 0023

Ruotsink. erityispainos Alue 3 Nide 32 s. 0023



KOMISSION ASETUS (ETY) N:o 354/90, annettu 9 päivänä helmikuuta 1990, asetuksen (ETY) N:o 3665/87 muuttamisesta vaihtelevaan vientitukeen oikeutettujen maataloustuotteiden saapumisesta määräpaikkaan kolmannessa maassa esitettävien todisteiden osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(1), sellaisena kuin se on viimeksi muutettuna asetuksella (ETY) N:o 201/90(2), ja erityisesti sen 16 artiklan 6 kohdan sekä maataloustuotteiden yhteisestä markkinajärjestelystä annettujen muiden asetusten vastaavat säännökset, ottaa huomioon vilja-alan vientitukien myöntämistä ja niiden määrän vahvistamisperusteita koskevista yleisistä säännöistä 29 päivänä lokakuuta 1975 annetun neuvoston asetuksen (ETY) N:o 2746/75(3) ja erityisesti sen 8 artiklan 2 kohdan toisen alakohdan ja 3 kohdan sekä maataloustuotteiden vientituen myöntämistä koskevista yleisistä säännöistä annettujen muiden asetusten vastaavat säännökset, sekä katsoo, että komission asetuksella (ETY) N:o 137/90(4) muutettiin viimeksi maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 27 päivänä marraskuuta 1987 annettua komission asetusta (ETY) N:o 3665/87(5) määräpaikkaan saapumisesta kolmannessa maassa esitettävien todisteiden osalta; kyseisestä toimenpiteestä, joka käsittää joidenkin todisteiden poistamisen, annettiin kielteinen lausunto kyseisissä hallintokomiteoissa ja tämän jälkeen säädettyjen menettelyjen mukaisesti kyseisestä toimenpiteestä keskusteltiin neuvostossa, kyseisten neuvostossa käytyjen keskustelujen perusteella olisi korvattava asetus (ETY) N:o 137/90 uudella tekstillä, jolla täsmennetään tilanne, jossa asetuksen (ETY) N:o 3665/87 18 artiklan 2 kohdassa tarkoitettuja saapumistodisteita voidaan käyttää, ja jolla kyseisten toimenpiteiden täytäntöönpanopäivää lykätään, ja kyseiset hallintokomiteat eivät ole antaneet lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3665/87 seuraavasti: 1 Muutetaan 18 artikla seuraavasti: a) korvataan 1 kohta seuraavasti: "1 Kulutukseen saattamista koskevien tullimuodollisuuksien täyttyminen todistetaan esittämällä tulliasiakirja, sen jäljennös tai valojäljennös; kyseisen jäljennöksen tai valojäljennöksen on oltava alkuperäisen asiakirjan hyväksymismerkinnällä varustaneen toimielimen, kyseisen kolmannen maan viranomaisten tai jonkin jäsenvaltion viranomaisten oikeaksi todistama." b) korvataan 2 kohdan johdanto-osa seuraavasti: "Jos viejä ei voi saada 1 kohdassa tarkoitettua asiakirjaa asianmukaiset toimet tehtyään tai jos toimitetun asiakirjan aitoutta epäillään, kulutukseen saattamista koskevien tullimuodollisuuksien täyttymisen todiste voidaan pitää esitettynä, kun esitetään vähintään yksi seuraavista asiakirjoista:" 2 Poistetaan liite II. 2 artikla Kumotaan asetus (ETY) N:o 137/90. 3 artikla Tämä asetus tulee voimaan 10 päivänä helmikuuta 1990. Sitä sovelletaan toimiin, joita koskeva vienti-ilmoitus on hyväksytty 1 päivästä toukokuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä helmikuuta 1990. Komission puolesta Ray MAC SHARRY Komission jäsen (1) EYVL N:o L 281, 1.11.1975, s. 1 (2) EYVL N:o L 22, 27.1.1990, s. 7 (3) EYVL N:o L 281, 1.11.1975, s. 78 (4) EYVL N:o L 16, 20.1.1990, s. 9 (5) EYVL N:o L 351, 14.12.1987, s. 1